Landslagið í bænum Ramsau við Dachstein er einstaklega fallegt . Bærinn liggur á Ramsauer hásléttunni í 1000 – 1300 m hæð og tignarlegir alpatindar gnæfa yfir til suðurs . Í ferðinni verður boðið upp á fjölbreyttar gönguleiðir sem liggja allar um stórkostlegt landslag , fjöll og dali . Sem dæmi má nefna gönguferðir að stöðuvötnunum Spiegelsee og Duisitzkarsee sem eru sannkallaðir gimsteinar . Einnig göngum við að fallegum fjallaskálum og njótum einstaks útsýnis yfir til að mynda Tauern fjöllin . Dachstein fjöllin bíða okkar og farið verður með kláfi upp á Dachstein jökulinn , þar sem við skoðum íshelli , lítum á ótrúlegar höggmyndir og njótum þaðan stórkostlegs útsýnis . Gist verður á ekta austurrísku 4 * alpahóteli sem býr yfir glæsilegri heilsulind . Í þessari ferð fer saman útivist , hreyfing og skemmtilegur félagsskapur í sannkölluðu ævintýralandslagi . Ramsau er snotur 2.800 íbúa bær sem liggur við rætur Dachstein jökulsins . Bærinn stendur á bjartri og sólríkri hásléttu sem er eins og risastór verönd hátt í fjöllunum . Þetta svæði er mjög snjóöruggt á veturna og er því vinsælt skíðasvæði . Á sumrin býður svæðið einnig upp á einstaka náttúrufegurð og er því afar vinsælt til útivistar . Á Dachstein jöklinum er útsýnispallur með veitingaskála en þangað er hægt að fara upp með kláfi og njóta stórfenglegs útsýnis til allra átta ; það sést til Slóveníu til suðurs og Tékklands til norðurs . Fjölbreyttar gönguleiðir og einstakt fjallaútsýni gerir Ramsau við Dachstein að sérlega skemmtilegum stað sem eftirsóknarvert er að heimsækja . Gönguferðirnar Farið verður í skipulagðar gönguferðir með staðarleiðsögumanni en íslenski fararstjórinn verður að sjálfsögðu með í för . Teknar verða ákvarðanir um leiðirnar með skömmum fyrirvara eftir veðri og öðrum aðstæðum . Hvaða dag sem er geta þátttakendur valið að fara styttri leiðir á eigin vegum eða taka það rólega á hótelinu og njóta þess sem nágrennið hefur upp á að bjóða . Suma daga er mögulegt að taka þurfi strætó eða fjallakláf frá göngustaðnum . Tillögur að dagleiðum Hér á eftir eru tekin dæmi um 6 mismunandi dagleiðir sem eru líklegar til að vera á dagskránni þessa viku . Dagleið 1 | Rittisberg hringurinn Gangan í dag er þægileg byrjun á göngufríinu en genginn verður Rittisberg hringurinn . Við göngum beint frá hótelinu yfir Tannenweg í átt að Rittisberg þar sem við tekur breiður göngustígur sem leiðir okkur meðal annars fram hjá fögrum engjum . Við göngum að 400 ára gamla bóndabýlinu , Halseralm , sem þekkt er fyrir flamberaðar keisarapönnukökur ( Kaiserschmarrn ) sem mætti kalla þjóðareftirrétt Austurríkis . Við Sonnenalm fáum við notið útsýnisins yfir fjallgarðinn Tauern og höldum því næst niður í móti að Ochsenalm og eftir skógarslóða fram hjá fallegri fiskatjörn aftur að Tannenweg og á hótelið . Dagurinn í dag mun vonandi gefa af sér margar fallegar ljósmyndir en nú förum við á vinsælasta ljósmyndunarsvæði héraðsins . Við tökum rútu frá hótelinu til Reiteralm þar sem gangan okkar hefst . Við göngum fallegan slóða upp fjallið Rippeteck ( 2126 m ) og þaðan að Gasslsee vötnunum en annað þeirra ber nafnið Spigelsee , eða speglavatnið , vegna þess hversu fallega Dachstein fjöllin speglast í vatninu . Dagleið 3 | Gengið gegnum fjallaskarð Í dag tökum við rútu að Dachstein kláfnum þaðan sem við göngum yfir að Südwandhütte ( 1910 m ) og að Pernerweg . Þessi ganga leiðir okkur með fram 300 m bröttum suðurveggjum Dachstein fjallsins . Þá tekur við gangan upp í fjallaskarðið sem eru risastórar dyr frá náttúrunnar hendi í 2033 m hæð og afmarkast af Rauchech og Torstein fjallstindunum . Þarna er áhrifamikið útsýni yfir suðurhluta Dachstein , fjallið Bischofsmütze , Tauern fjöllin og fallega bithaga þar sem gemsur sjást oft og tíðum . Eftir að hafa hvílst og dáðst að útsýninu göngum við í gegnum Schnittlauchboden ( sem kennt er við villta , ilmandi graslauka sem þarna vaxa ) að Bachlalm þar sem í boði er að fóðra múrmeldýr . Að lokum göngum við niður skógarveg og förum svo aftur í rútu síðasta spölinn . Okkar bíður spennandi dagur þegar farið verður upp á Dachsteinfjöllin , sem er vinsælasti ferðamannastaðurinn í Steiermark , enda á heimsminjaskrá UNESCO . Við munum einnig virða fyrir okkur víðáttumikinn íshelli en þar hafa , auk náttúrulegra ísmyndana , verið gerðir alls kyns skúlptúrar . Eftir að hafa skoðað okkur um geta þeir sem vilja farið í stutta jöklagöngu að Dachsteinwarte , fjallaskála sem umkringdur er af ís Dachstein jökulsins . Göngutími : ca 45 mínútur Milli hárra og brattra fjalla liggur hið næstum hringlaga Duisitzkarsee stöðuvatn sem er alger gimsteinn í Schladminger Tauern fjallgarðinum . Farið verður akandi áleiðis en því næst gengið frá Eschachalm ( 1213 m ) í gegnum skóglendi að beitilandinu Saghütten . Við komuna til Duisitzkar er stórkostlegt að ganga út úr skóglendinu og við blasir víðáttumikil fjallasýn sem og hið hringlaga Duisitzkarsee stöðuvatn . Þarna eru tveir alpafjallaskálar með fallegri lindaruppsprettu sem gefur svæðinu skemmtilegt yfirbragð . Dagleið 6 | Fimm skála ganga Sjarmerandi sveitabæir , litlir lækir og jafnvel smá snjóskaflar eru það sem bíður okkar í dag á einni fallegustu gönguleið svæðisins . Við göngum frá hótelinu að upphafsstað Dachstein kláfsins en við göngum beint undir kláfnum til að komast að Südwandhütte ( 1910 m ) þar sem við fáum okkur smá hressingu áður en lengra er haldið . Við göngum að Maralmboden og þaðan til Almhüttendorf Neustattalm , áfram til Glösalm þar sem við stoppumaðeins áður en við förum til Schlitzenalm og aftur til baka á Ramsau svæðið . Tilkomumikil fjallasýn svo langt sem augað eygir fylgir okkur alla þessa gönguleið . Því fylgir mikil ánægja að æfa fyrir gönguferð af þessu tagi og farþegar njóta sjálfrar ferðarinnar miklu betur ef þeir æfa og undirbúa sig vel fyrir ferðina . Gist verður allar næturnar á Hotel Matschner . Á hótelinu er vetrargarður , bar og verönd þar sem upplagt er að hittast og eiga notalega stund . Gestir hafa aðgang að stórri heilsulind sem er tengd við hótelið með undirgöngum . Þar er hægt að slaka á eftir góðan skíðadag . Í heilsulindinni er m.a. að finna innisundlaug , setlaug , barnalaug og 600 m 2 saunasvæði með ýmis konar gufuböðum . Enn fremur er hægt að bóka ýmsar tegundir af nuddi gegn gjaldi .